
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 168 
                                                            din 29 noiembrie 2024
privind prelungirea unor contracte de închiriere având ca obiect spații cu altă destinație decât locuință, încheiate cu persoane juridice

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.339/07.10.2024 şi la Consiliul Local Sighișoara cu nr. 35.876/12.11.2024, de referatul de aprobare, înregistrat cu nr. 31.340/07.10.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererile adresate Municipiului Sighişoara de către: S.C. FEVASAL CO S.R.L., înregistrată cu nr. 30.479/30.09.2024 și S.C. MIANA COM IMPEX S.R.L., înregistrată cu nr. 31.478/07.10.2024, beneficiari ai contractelor de închiriere având ca obiect spațiile cu altă destinaţie decât locuinţă, respectiv: chioșc comercial și farmacie, prin care aceştia solicită prelungirea contractelor de închiriere, precum și faptul că, se impune prelungirea acestora, așa cum au fost modificate și completate prin acte adiționale încheiate, al căror termen va expira la data de 30.11.2024, respectiv la data de 31.12.2024;

Văzând clauza din contractele de închiriere antemenționate, al căror termen va expira la data de 30.11.2024, respectiv la data de 31.12.2024, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că, imobilele care fac obiectul contractelor de închiriere amintite mai sus, se află situate în intravilanul Municipiului Sighișoara şi sunt cuprinse în listele de inventar ale Municipiului Sighişoara – domeniul public și privat;

Având în vedere că, prin prelungirea contractelor de închiriere, nu sunt afectate planurile de sistematizare, iar prin prelungirea acestora se aduc venituri suplimentare la bugetul local;

Având în vedere prevederile art. 555 - 566 art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare și ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 31.341/07.10.2024, prin care se propune prelungirea unor contracte de închiriere având ca obiect spații cu altă destinație decât locuință, încheiate cu persoane juridice;

            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ”c”, alin. (6) lit. ”a” și lit. ”b” și alin. (14), art. 139 alin. (1) și alin. (3) lit. ”g” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

             H O T Ă R Ă Ş T E:

Art. 1. (1) Se aprobă prelungirea contractului de închiriere nr. 95/2012, așa cum a fost modificat și completat prin actele adiționale nr. 1 - 12, încheiat cu S.C FEVASAL CO S.R.L., având ca obiect spațiul cu altă destinație decât locuință, situat în Municipiul Sighișoara, str. Andrei Șaguna, nr. 6, în suprafață de 4,50 mp., cu destinația de spațiu comercial - chioșc alimentar, al cărui termen va expira la data de 30.11.2024.

(2) Chiria este cea stabilită prin contractul de închiriere şi se va indexa cu indicele de inflaţie anual.
(3) Perioada pentru care se aprobă prelungirea contractului de închiriere este de 1 (unu) ani, respectiv, de la data de 01.12.2024 până la data de 30.11.2025, cu posibilități de prelungire.

(4) Prelungirea contractului de închiriere se va face prin act adiţional, numai dacă chiriașul nu are debite restante faţă de Municipiul Sighişoara, la data încheierii actului adițional.

Art. 2. (1) Se aprobă prelungirea contractului de închiriere nr. 74/2003, așa cum a fost modificat și completat prin actele adiționale nr. 1 - 23, încheiat cu S.C. MIANA COM IMPEX S.R.L., având ca obiect spațiul cu altă destinație decât locuință, situat în Municipiul Sighișoara, str. Hermann Oberth nr. 22, în suprafață de 78,40 mp., cu destinația de farmacie, al cărui termen va expira la data de 31.12.2024.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 1 (unu) ani, respectiv, de la data de 01.01.2025 până la data de 31.12.2025, cu posibilități de prelungire.

(4) Prelungirea contractului de închiriere se va face prin act adiţional, numai dacă chiriașul nu are debite restante faţă de Municipiul Sighişoara, la data încheierii contractului. 

  Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

               Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 168/29.11.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


